**“Микрокредитбанк” АТБ тизимида жисмоний шахсларга миллий ва халқаро банк пластик карталарини очиш ва уларга хизмат кўрсатиш тўғрисида**

**ОММАВИЙ ОФЕРТА ШАРТНОМАСИ**

**1. Шартноманинг предмети**

1.1. Мазкур оммавий оферта шартномаси “Микрокредитбанк” акциядорлик-тижорат бани (бундан буён шартнома матнида “Банк” деб юритилади) Банк томонидан Банк пластик карталари орқали ўзаро ҳисоб-китоблар бўйича хизматлар кўрсатиш юзасидан Банк билан Банк карта эгаси ўртасида ўзаро ҳуқуқий муносабатларни тартибга солиш бўйича Банк томонидан юбориладиган расмий оммавий таклиф (шартнома) ҳисобланади. Ушбу оммавий оферта шартномаси Ўзбекистон Республикаси Фуқаролик кодексининг  
367-370 – моддалари ҳамда “Тўловлар ва тўлов тизимлари тўғрисида”ги Қонунига, “Ўзбекистон Республикаси ҳудудида банк карталарининг чиқарилиши ва муомалада бўлиши қоидалари тўғрисида”ги Низом (рўйхат рақами 3294, 2021 йил 3 апрель), “Банк хизматлари истеъмолчилари билан ўзаро муносабатларни амалга оширишда тижорат банкларининг фаолиятига қўйиладиган минимал талаблар тўғрисида”ги Низомга (рўйхат рақами 3030, 2018 йил 3 июль) мувофиқ ишлаб чиқилган. Мазкур оммавий оферта шартномаси банк мижози томонидан ушбу шартномага илова қилинган Ариза *(1-илова)* тўлиқ тўлдирилиб имзоланган вақтдан бошлаб тузилган ҳисобланади ҳамда оммавий оферта шартномасида кўрсатилган барча шартлари ва Банк тарифларига асосан тўловларни тўлашни истисно қилмасдан қабул қилинганлигини англатади.

**2. Асосий тушунчалар**

2.1 Ушбу шартномада қуйидаги тушунчалардан фойдаланилади:

2.2. **Банк пластик картаси** — уни сақловчисига тўлов инфратузилмари орқали тўловларни амалга ошириш ёки нақд пул маблағларини олиш ёхуд валюта айирбошлашни амалга ошириш ва банк картасининг эмитенти томонидан белгиланган бошқа операцияларни бажариш имконини берувчи тўлов воситасидир;

2.3. **Банк карта эгаси**–сўмдаги банк картани вақтинчалик фойдаланиш учун олган ва банк карта бўйича тўлов операцияларини амалга ошириш ҳуқуқига эга бўлган жисмоний шахс эмитент банкнинг мижозидир. Сўмдаги банк картаси банк томонидан карта эгасига вақтинчалик фойдаланиш учун берилади ва банкнинг мулки ҳисобланади;

2.4. **Карта ҳисобварағи** — банк картаси орқали пул маблағларини тасарруф этиш мумкин бўлган банк ҳисобварағи;

2.5. **Банк карталари эмиссияси** — банк карталарини муомалага чиқариш ва фойдаланишга тақдим этиш бўйича фаолият;

2.6. **Эмитент** — банк картаси эмиссиясини амалга оширувчи, банк картасининг сақловчилари ва эквайерлар томонидан банк карталаридан фойдаланилган ҳолда ҳисоб-китобларни амалга ошириш ҳуқуқлари бўйича ўз номидан мажбуриятни зиммасига олган банк;

2.7. **ШИР (Пин) код** — банк карта сақловчисининг шахсий идентификация рақами бўлиб, у карта ҳисобварағидаги пул маблағларини бошқариш ҳуқуқини ҳамда маблағларни бошқаришга банк картасининг сақловчиси томонидан рухсат берилганлигини тасдиқлайди;

2.8. **Слип**— банк картаси орқали амалга оширилган операцияларни тасдиқловчи, операциянинг миқдори, тури, амалга оширилган санаси тўғрисидаги маълумотларни ва ушбу ҳужжатни шакллантиришда фойдаланилган банк картаси, терминал ёки банкоматни тўғри аниқлай билиш имкониятини берувчи ахборотни ўзида мужассамлаштирган қоғоз ёки электрон шаклдаги ҳужжат (чек);

2.9. **Виртуал карта**- электрон шаклдаги банк картаси бўлиб асосий картага ёки ҳисобвараққа боғланади ва тўловларни амалга оширишда зарур бўлган банк картасининг мажбурий реквизитларига эга бўлган тўлов воситаси;

2.10. **Миллий тўлов тизимлари**–Ягона Умумреспублика Процессинг Маркази – UZCARD, Миллий Банклараро Процессинг Маркази – HUMO;

2.11. **Халқаро тўлов тизимлари**– ISA, Mastercard, Union pay, MIR ва бошқа халқаро тўлов тизимлари;

2.12. **Миллий банк карталари (кейинги ўринларда МБК)**–эмитент томонидан эмиссия қилинган Humo/Uzcard банк карталари эгасига ундаги маблағлар доирасида банк ҳисобварақ орқали тўловларни миллий валютада амалга ошириш имкониятини берувчи банк карталари;

2.13. **Халқаро банк карталари (кейинги ўринларда ХБК)**— эмитент томонидан эмиссия қилинган VISA банк карталари эгасига ундаги маблағлар доирасида банк ҳисобварағи орқали тўловларни АҚШ доллари амалга ошириш имкониятини берувчи банк карталари;

2.14. **Кобейджинг банк карталари**— икки ва ундан ортиқ тўлов тизимларида ишлайдиган ва уларнинг логотипларини ўзида акс эттирган банк карталари;

2.15. **Терминал** — банк картасининг сақловчисига тўлов операцияларини амалга ошириш имкониятини берувчи ва бажарилган операциялар бўйича (қоғоз ёки электрон шаклдаги) слипларни шакллантирувчи мослама ёки дастурий таъминот;

2.16. **Транзакция** — банк картаси томонидан иш ва хизматлар учун амалга оширилган тўловлар;

2.17. **Банкомат**— банк картасининг сақловчисига ўз-ўзига хизмат кўрсатиш тартибида нақд пул олиш ва банк картаси билан бошқа амалиётларини амалга ошириш имконини берувчи ҳамда бажарилган операциялар бўйича слип ҳужжат шакллантирувчи қурилма;

2.18. **Авторизация** — тўлов оператори томонидан кўзда тутилган қоидаларга асосан телефон, электрон ёки алоқанинг бошқа усуллари ёрдамида банк картаси билан операцияларни амалга ошириш учун банк картаси эмитентининг рухсатини олиш жараёни;

2.19. **Суғурта депозити**–банк карта ҳисобварағида сақланиши мажбурий бўлган пул маблағини минимал миқдори;

2.20. **Холдирования (Hold)**— халқаро ва миллий банк карталари орқали мувофаққиятли амалга оширилган тўловларни (транзакцияларни) ва коммиссия тўловларини музлатиб туриш;

2.21. **Банк тарифи** — банк карталар бўйича операцияларга тегишли тўловлар ва воситачилик ҳақларининг барча турлари ҳамда миқдорлари белгиланган амалдаги банк тарифини билдиради;

2.22. **Чарджбек (Сhargeback)**– тўловчи томонидан, товар ёки хизмат кўрсатувчи учун амалга оширилган тўловларининг (транзакцияларнинг), товар берилмаслиги ёки хизматлар кўрсатилмаслиги натижасида маблағларнинг тўловчига қайтарилиш жараёни;

**3. Умумий қоидалар**

3.1. Мазкур шартнома сўмдаги/АҚШ долларидаги махсус карта ҳисобварағи банк карта эгасига нисбатан қўлланади ҳамда банк ва банк карта эгасининг ҳуқуқ ҳамда мажбуриятларини белгилаб беради.

3.2. Банк карта эгаси банк карта олиш учун банкда сўмдаги/АҚШ долларидаги махсус карта ҳисобварағи очиши лозим.

3.3. Банк карта амал қилишининг бутун муддати мобайнида банкнинг мулки саналади.

**4. Банкнинг мажбуриятлари**

4.1. Банк қуйидаги мажбуриятларни ўз зиммасига олади:

4.2. Банк карта эгаси билан шартнома тузилганидан сўнг сўмдаги/АҚШ долларидаги махсус карта ҳисобварағини очиш.

4.3. Банк карта эгасининг сўмдаги/АҚШ долларидаги махсус карта ҳисобварағини банк карта бўйича амалга оширилган барча транзакциялар суммасига дебетлантириш, банк карта эгасининг ҳисобварағидан транзакцияларни ҳисобварақ бўйича кўчирмаларда уларни акс эттириш.

4.4. Банк карта эгасининг ёзма аризаси бўйича унинг сўмдаги/АҚШ долларидаги махсус карта ҳисобварағидан кўчирма олиб бериш.

4.5. Банк карта эгасидан банк карта йўқолганлиги ёки ўғирланганлиги тўғрисида ёзма ариза олинган тақдирда банк картадан фойдаланган ҳолда операцияларни амалга оширилишини тўхтатиб қўйиш, шунингдек банк картани қайтариб олиш юзасидан тегишли чораларни кўриш.

4.6. Банк карта эгасини Тариф ва Банк томонидан кўриладиган чоралар ҳақида таништириш.

**5. Банкнинг ҳуқуқлари**

5.1. Банк қуйидаги ҳуқуқларга эга:

5.2. Банк карта эгаси томонидан шартнома шартлари бузилган тақдирда Банк карта эгасига нисбатан Банк томонидан тасдиқланган жарима чораларини қўллаш ҳамда Банк картанинг амал қилишини тўхтатиб қўйиш;

5.3. Банк карта йўқолганда банк тарифига кўра тўлов амалга оширилади.

5.4 ШИР (Пин) код , бир марталик СМС код ва бошқалар) мижоз томонидан учинчи тарафга маълум қилинган ҳолатларда амалга оширилган транзакцияларга Банк жавобгар бўлмайди.

5.5. **Банк картасидан шубхали ва гумонли операциялар амалга оширилганда** “Тижорат банкларида жиноий фаолиятдан олинган даромадларни легаллаштиришга, терроризмни молиялаштиришга ва оммавий қирғин қуролини тарқатишни молиялаштиришга қарши курашиш бўйича ички назорат қоидалари”(рўйхат рақами 2886, 2017 йил 23 май) талабларига асосан *Жисмоний шахсларга “Микрокредитбанк” АТБ миллий ва халқаро банк пластик карталарини очиш ва уларга хизмат кўрсатиш тўғрисида ОММАВИЙ ОФЕРТА ШАРТНОМАСИ* банк ташаббуси билан бекор қилинади.

5.6. Банк эмиссия қилган халқаро банк карталарига Ўзбекистон Республикаси ҳудудидан ташқарида кунлик амалиётларга лимит қўйиш ҳуқуқига эга.

5.7. Ўзбекистон Республикаси қонун хужжатлари ўзгарганда, миллий ва халқаро тўлов тизимларининг эмиссия ва хизмат кўрсатиш тартиби ўзгарган тақдирда Банк томонидан ушбу шартнома бир томонлама ўзгартириш ва қўшимчалар киритиши ёки банк карта эгасини хабардор қилган ҳолда бекор қилиши мумкин.

5.8. Норезидент жисмоний шахслар банк карта ҳисобварақларидан бир ойда 10 минг АҚШ доллари ва 1 йилда 120 минг АҚШ долларидан ошмаган миқдорда нақд валюта ечиб олишга чеклов ўрнатиш.

5.9. Банк, норезидент жисмоний шахслар банк карта ҳисобварақларига бир ойда 10 минг АҚШ доллари эквивалентидан юқори миқдорда пул маблағларини кирим (нақд ёки нақдсиз) қилинаётганда, ушбу пул маблағларининг манбасини қонунийлигини тасдиқловчи ҳужжатларни талаб қилиш.

5.10. Резидент жиcмоний шахслар банк карта ҳисобварақларига бир ойда 100 минг АҚШ доллари эквивалентидан юқори миқдорда пул маблағларини кирим (нақд ёки нақдсиз) қилинаётганда, ушбу пул маблағларининг манбасини қонунийлигини тасдиқловчи ҳужжатларни талаб қилиш.

5.11. Мижоз ёки унинг операцияси санкция таъсир доирасига тушганда ёки тушиш хавфи мавжуд бўлганда, операцияни ўрганиш мақсадида, қўшимча маълумотларни сўраш, операция миқдорини чегаралаш, операцияни чеклаш (рад этиш) ёки амалга ошираётган операциялари унинг анкетасидаги профилига номувофиқ бўлган ҳолларда хизмат кўрсатишни рад этиш, шунингдек экспорти (реэкспорти) тақиқланган товар экспортидан ёки санкцияга тушган банк ва ташкилотлардан келиб тушган валюта маблағларини аниқлаштиргунга қадар тегишли ҳисоб рақамларга кирим қилган ҳолда музлатиб қўйиш.

5.12. Мижоз томонидан амалга ошириладиган операция оқибатида банкка нисбатан иқтисодий санкциялар қўлланиш хавфи мавжуд бўлган тақдирда, банк карта (ҳисоб рақам) очилиши ва операция амалга оширилишини бир томонлама рад этиш.

**6. Банк карта эгасининг мажбуриятлари**

6.1. Банк карта эгаси қуйидаги мажбуриятларни ўз зиммасига олади:

* карта маълумотларини (картанинг рақами, амал қилиш муддати, пин код, смс хабарнома хизмати уланган рақам ва унга келган тасдиқлаш кодлари, мобил иловага кириш логин ва пароллари) бегона шахсларга тақдим этмаслик;
* банк карта эгаси томонидан шартноманинг бузилиши билан боғлиқ барча ҳаражатларни тўлаш;
* турар жой, паспорт маълумотлари ҳамда боғланиш каналлари (телефон рақам, электрон почта ва ҳ.к) ўзгарган тақдирда Банкка ёзма хабар бериш;
* банк карта йўқотилган ёки ўғирланган тақдирда Банкка ёзма хабар қилиш;
* банк картасидан шубхали ва гумонли операциялар амалга оширмаслик;
* банк карта эгаси, миллий ва халқаро тўлов тизимлариининг (VISA, Mastercard, Union pay ва бошқалар) эмиссия тартибига ва хизмат кўрсатиш шартларига қатъий риоя қилиши.

**7. Банк карта эгасининг ҳуқуқлари**

7.1. Банк пластик карта эгаси қуйидаги ҳуқуқларга эга:

7.2. Банкда сўмдаги/АҚШ долларидаги махсус карта ҳисобварағидан кўчирмани белгиланган тартибда олиш;

7.3. Банк тарифини талаб қилиб олиш;

7.4. Банк картадан фойдаланиш тартибини сўраш.

**8. Томонларнинг жавобгарлиги**

8.1. Банк карта йўқолганлиги ёки ўғирланганлиги ҳақида банк карта эгаси банкга ёзма хабар берганидан сўнг фаолияти тўхтатилади.

8.2. Банк карта эгаси қуйидагилар учун жавобгардир:

* банк картасини бегона шахсларга фойдаланиш учун берганда;
* банкка тақдим қилинган барча маълумотлар хаққонийлигига;
* банк картасидан амалга оширилган барча тўловлар учун.

**9. Шартноманинг амал қилиш муддати**

9.1. Мазкур Шартнома бир йил муддатга тузилади. Агар унинг амал қилиш муддати тугашидан камида 1 ой аввал Шартномани бекор қилишга аҳд қилинаётганлиги тўғрисида бирор – бир томон ёзма равишда хабар бермаган бўлса шартнома автоматик тарзда навбатдаги даврга узайтирилади. Шартноманинг амал қилиш муддати узайтирилган тақдирда банк карта банк томонидан белгиланган тартибда янги муддатга чиқарилади.

9.2. Шартноманинг амал қилиш муддати тугаши билан, агар у узайтирилмаган бўлса, карта эгаси банк картасини банкка қайтариши шарт.

**10. Шартноманинг бекор қилиниши**

10.1. Банк карта эгаси 1 ой аввал банкни ёзма равишда хабардор қилиш орқали исталган пайтда ушбу шартномани бекор қилиши мумкин. Бу ҳолда карта эгаси банк картасини банкка қайтариши лозим.

10.2. Банк карта эгаси томонидан шартнома бекор қилинган тақдирда, у шартнома бекор қилинишига қадар амалга оширилган ҳар қандай транзакциялар юзасидан ва шартнома бекор қилингандан сўнг банк карта банкга ўз вақтида қайтарилмаган ҳолатда тўлиқ жавобгар бўлади.

10.3. Банк карта эгаси томонидан ушбу шартнома шартларининг бузилиши натижасида амалга оширилган барча ҳаражатларни карта эгасидан ундириб олади.

10.4 Банк мазкур шартноманинг 5.5 бандида кўрсатилган талаблар бузилганда Оммавий оферта шартномасини бир томонлама бекор қилиш ҳуқуқига эга.

10.5 Шартнома фақат қуйидаги шартларда бекор қилиниши мумкин эмас:

- мазкур сўмдаги/АҚШ долларидаги махсус карта ҳисобварағи учун карта эгасига берилган банк карта банк Йўриқномаларига мувофиқ қайтарилганда;

- банк карта эгаси ушбу шартнома бўйича барча мажбуриятларини бажарганда;

**11. Махфийлик**

11.1. Шартнома тарафлари шартнома бўйича ахборотларни махфийлиги таъминланиши учун жавобгардирлар.

11.2. Банк мижозлар ва банк карта эгалари ҳамда улар томонидан банк карталардан фойдаланилган ҳолда амалга оширилган операциялар тўғрисидаги маълумотларни сир сақланишини кафолатлайди.

11.3. Мижозлар ва банк карта эгалари ҳамда улар томонидан банк карталардан фойдаланган ҳолда амалга оширилаётган операциялар тўғрисидаги маълумотлар давлат органларига қонун ҳужжатларида белгиланган тартибда тақдим этилади.

**12. Низоларнинг ҳал этилиши**

12.1. Томонлар шартномани бажаришлари жараёнида юзага келадиган барча низоларни музокара йўли билан ҳал этади.

12.2. Юзага келган келишмовчиликларни музокаралар йўли билан ҳал этишнинг имкони мавжуд бўлмаган тақдирда томонлар ўртасида низолар туманлараро фуқоролик судларида кўриб чиқилади.

**13. Форс – мажор ҳолатлар**

13.1. Шартнома тузилганидан сўнг юзага келган ва уни томон имконият доирасида чоралар билан бартараф эта олмаган (форс мажор) куч оқибатида ушбу шартнома бажарилмаган ёки қисман бажарилмаган бўлса томонлар мажбуриятларнинг қисман ёхуд тўлиқ бажарилмаганлиги учун жавобгарликдан озод этилади.

13.2. Бартараф этиб бўлмайдиган куч ҳолатлари улар бунинг учун ваколатга эга бўлган органлар томонидан белгиланган тартибда тасдиқланган тақдирда форс- мажор ҳолати этиб ҳисобланади.

**14. Якуний қоидалар**

14.1. Мазкур шартномада назарда тутилмаган бошқа холатлар амалдаги қонун ва норматив ҳужжатлар асосида тартибга солиниши мумкин.

14.2. Мазкур шарномага қўшимча ва ўзгартиришлар киритиб берилиши мумкин.